

SEDMA USKRSNA NEDJELJA

***Prvo čitanje:*** *Dj 7, 55-60*

***Drugo čitanje:*** Otk 22, 12-14. ***Evanđelje****:    Iv 17, 20-26*

***Zborna molitva:***

Gospodine, mi vjerujemo da je Spasitelj ljudskog roda sada s tobom u slavi. Usliši nam molitvu:
daj da iskusimo njegovu prisutnost s nama do svršetka svijeta, kako je obećao. Po Gospodinu.

***Ulazna pjesma:***

Slušaj, Gospodine, glas moga vapaja.
Moje mi srce govori: »Traži lice njegovo!« Da, lice tvoje, Gospodine, ja tražim, aleluja.(Ps 27, 7-9)

***Pričesna pjesma:***

*Molim te, Oče, da budu jedno
kao što smo mi jedno, aleluja!*

*(Iv 17, 22)*

 Župe svetog Ivana Krstitelja – Rečica

 Br. 589. god. XII. 02.lipnja 2019.

*U ono vrijeme: Isus podiže oči k nebu i pomoli se:*

*»Oče sveti, ne molim samo za ove nego*

*i za one koji će na njihovu riječ vjerovati*

*u mene: da svi budu jedno kao što ti, Oče, u meni i ja u tebi, neka i oni u nama budu da svijet uzvjeruje da si me ti poslao. I slavu koju si ti dao meni ja dadoh njima: da budu jedno kao što smo mi jedno – ja u njima i ti u meni, da tako budu savršeno jedno da svijet upozna da si me ti poslao i ljubio njih kao što si mene ljubio.*

*Oče, hoću da i oni koje si mi dao budu*

*gdje sam ja, da i oni budu sa mnom:*

*da gledaju moju slavu, slavu koju si mi dao jer si me ljubio prije postanka svijeta.*

*Oče pravedni, svijet te nije upoznao,*

*ja te upoznah; a i ovi upoznaše da si me*

*ti poslao. I njima sam očitovao tvoje ime, i još ću očitovati, da ljubav kojom si ti mene ljubio bude u njima – i ja u njima.«*

*Riječ Gospodnja.*



Ljubav koja se očitovala u Kristovu križu i koja nas poziva na život jedina je snaga koja pretvara naše kameno srce u srce od mesa; jedina snaga koja može preobraziti naše srce je Isusova ljubav, ako i mi ljubimo tom ljubavlju.

A ta nas ljubav čini sposobnima ljubiti svoje neprijatelje i opraštati onima koji su nas uvrijedili.

 Papa Franjo

Isusova velikosvećenička molitva završava se otvorenim pogledom u budućnost. Isus ne moli samo za svoje učenike okupljene s njime na posljednjoj večeri, nego i za sve one koji će na njihovu riječ povjerovati u njega.

To znači da se u zajedništvo s Isusom dolazi preko vjere u riječ svjedočanstva njegovih učenika, i da se sadržaj Isusove molitve odnosi na sve ljude koji će se ubuduće – kroz čitavu povijest – uključivati u zajednicu njegovih učenika.

Ta molitva u svojoj srži satkana je od niza glagola koji se stalno ponavljaju: vjerovati, upoznati, gledati, ljubiti, biti jedno...

I svi ti glagoli stoje u molitvenom obliku. Isus ne izjavljuje nego moli da učenici uzvjeruju, da ga upoznaju, da gledaju njegovu slavu, da budu jedno, da u njima bude ljubav...

Imajući na umu da Isus sve te riječi izgovara na posljednjoj večeri, to jest neposredno prije svoje muke, kad će se učenici razbježati, i prije uskrsnuća kad će ih ponovno okupiti i obnoviti, onda je jasno da nijedan od spomenutih glagola u trenutku molitve još nije ostvaren.

Vjera učenika još uvijek je slaba. Oni još nisu potpuno upoznali Isusa. Nisu ga još vidjeli usrksloga i još ne gledaju njegovu slavu. Njihova ljubav još nije potpuna i još uvijek nisu postali savršeno jedno kao što su on i Otac jedno.

Sve to oni tek trebaju postati, i Isus zato moli. Smisao Isusove molitve, i smisao svake molitve sastoji se u upravo u tome: u hodu prema savršenom zajedništvu u Božjoj ljubavi.

Stoga je nama, koji svoje kršćansko učeništvo temeljimo na riječima svjedočanstva njegovih prvih učenika, Isusova molitva za njih velika utjeha i snažan poticaj.

**STVARNE PREPREKE**

U svojoj knjizi Iz desne perspektive filozof Neven Sesardić jednostavnim riječnikom definira razliku između ljevičara i desničara. Ljevičar je čovjek koji ne razmišlja o posljedicama, on donosi odluku ili zaključak a eventualne probleme rješavat će u hodu, desničar će naprotiv prije odluke razmišljati kako riješiti posljedice odluke.

Još bolja mi je misao Roberta Scrutona koji kaže; ljevičarima je teško tolerirati desničare jer oni desničare smatraju zlima. Ja pak nemam nikakvog problema s toleriranjem ljevičara jer naprosto smatram da su oni u krivu.

Nas vjernike vole proglašavati desničarima, konzervativcima, zaostalima, neumnima kojima treba jednostavno zabraniti pristup u javni prostor. Zatvoriti nas u geta, još malo pa će tražiti da nas strpaju u logore. Ili prognaju u neke daleke krajeve. U nedostatku razumnih razloga za netrpeljivost prema vjernicima počinju vapiti za represijom državnog aparata prema vjernicima.

Pitanje vjere je pitanje razuma, ateizam je pitanje osjećaja i volje. Zato i unose toliko energije da Boga maknu iz javne sfere jer žele da ga nema. Za ljevičare nije važna istina. Važno je maknuti Boga. Valjalo bi da vjernici još jednom pročitaju one biblijske priče o grijehu prvih ljudi i gradnji babilonske kule.. Mi želimo napredak ljudskoga roda jer nam je tu želju usadio Stvoritelj, ali uvijek u skladu s njegovim planom. Stajati desno kod Boga, na tragu dobra i istine.



**Naši prvopričesnici**

Prva Sveta Pričest je posebno slavlje u kojem djeca u dobi od 10-tak godina (kod nas u 3. razredu osnovne škole) po prvi puta pristupaju euharistijskom stolu, te u pričesti blaguju tijelo Kristovo, koji je rekao: “Tko jede moje tijelo i pije moju krv, u meni ostaje i ja u njemu” (Iv 6,56).Od davnih vremena, ova su se slavlja održavala na vrlo svečani način i uvijek su prilika da se u tom trenutku obnove i krsna obećanja. I u našoj župi to činimo svake godine krajem svibnja ili početkom lipnja. S ovim je povezano i slavlje prve svete ispovijedi, koje prethodi prvopričesničkom slavlju.

OVE GODINE PRVA PRIČEST U ŽUPI JE 09. LIPNJA S POČETKOM U 10,30 SATI



**NAŠI KANDIDATI ZA PRVU PRIČEST:**

1. Gabrijela Benšić
2. Valentina Grdina
3. Klara Klobučar
4. Marija Mahečić
5. Paula Špišić
6. Romano Čejvanović
7. Florian Horvat
8. Marko Novosel
9. Fran Škarica

**SVETA ISPOVIJED ZA PRVOPRIČESNIKE I RODITELJE U SUBOTU 08. LIPNJA U 18,00 SATI**

Evo kruha, evo neba, samo pitaj
što ti treba da ostaneš vječno dijete, dijete Božje,
da putuješ s oblacima, pa druguješ s ostalima,
od kolijevke pa do groba,
vjeru noseć’ u životu, sve do neba,
držeć’ svjetlo u rukama
gledajući lice Božje u bližnjemu!
Davno reče stari prorok, zapisano u Bibliji:
“TVOJA RIJEČ NOZI JE MOJOJ SVJETILJKA
I SVJETLO MOJOJ STAZI”

|  |  |  |
| --- | --- | --- |
| Ponedjeljak,03. lipnja |  | Karlo Lwanga |
| Utorak,04. lipnja |  | Kvirin Sisački |
| Srijeda,05.lipnja  |  | Bonifacije |
| Četvrtak06. lipnja |  | Norbert |
| Petak07.lipnja  | 18,00 | Koloman – PRVI PETAK+ Đurđa Fumić; + Jelica Šančić  |
| Subota, 08.lipnja  |  | Medardo |
| **Nedjelja,**09.lipnja | 10,30 | **DUHOVI - PEDESETNICA**PRVA PRIČEST U ŽUPI |

**OBNOVA UNUTRAŠNJOSTI ŽUPNE CRKVE**

U ponedjeljak 27. Svibnja započeli su restauratorski radovi u našoj župnoj crkvi. Prva faza obuhvaća obnovu pjevališta u onom obliku kako je bilo to 1894. Godine kada je crkvu dao oslikati ondašnji župnik vlč Josip Šafar. Od tada je prošlo 125 godina.

Sama restauracija pjevališta stoji oko 110 tisuća, skele i postavljanje skela iznosi 37.500,00 kn.

Ovu fazu financiramo sami prilozima i donacijama župljana. U slijedećim fazama nadamo se pomoći od Ministarstva kulture i drugih donatora.

Svoje priloge možete dati na: ŽUPA SV. IVANA KRSTITELJA REČICA

HR8124000081104962168 ( za obnovu crkve) ili u uredu ili sakristiji.

**ŽUPNE OBAVIJESTI**

Prvi petak: sveta misa u 18,00 sati iza toga je klanjanje pred Presvetim!

**Pastoralni listić**: Tjedni prilog Zvona svetog Ivana Krstitelja. Izdaje: Župa svetog Ivana Krstitelja Rečica, Rečica 47. 47203 Rečica. <http://zupa-svik-recica.hr/> Glavni i odgovorni urednik: Lovro Zaplatić, župnik .Tel 047 713 002 /0992441234 e-mail : zupa.recica@zg-nadbiskupija.hr . Izlazi u 150 primjeraka.

MOLITVENA ZAJEDNICA:

SUSRET SVAKE NEDJELJE U 19,00 SATI

**HODOČAŠĆE NA MARIJU BISTRICU:**

**29. lipnja. Upisi u sakristiji ili župnom uredu**

VJERONAUK ZA PRVOPRIČESNIKE

* SRIJEDA I ČETVRTAK U 18,00 SATI U VJERONAUČNOJ DVORANI.

DAROVALI ZA CRKVU:

Ana Mageš, Luka Pokupska 61

Mladen Ribar, Zamršje 15

Obitelj Vukoja Protulipac, Rečica 123